Visvang Stroppe - Karp Stroppe - Karp Hengel Stroppe
Met kompeterende hengel van vandag is daar slegs een enkele resep tot sukses: hengel altyd so klein en lig as moontlik.
Hierdie resep bewys homself deeglik met die Rietflei Gly Strop. Dié visvang strop se effektiwiteit lê daarin dat die boonste hoeklyntjie vry loop op die hoof skaglyn. Dit is veral baie effektief met die vang van Karp. In vergelyking met die Rietvlei Gly Strop se vrylopende hoeklyn, kan die meeste ander karp stroppe probleme veroorsaak as dit kom by die optel van die aas.
Op sekere dae tel die vis net eenvoudig nie die aas met baie spoed en/of krag op nie en dan werk die gewigloosheid van die Rietvlei Gly Strop baie in jou guns. Vaste stroppe aan die ander kant het amper dadelik stremming op die lyn en as jy dan nog met 'n stywe lyn hengel en/of as die gewig van die mieliebom houer heelwat verhoog word (met voer) dan word die stremming op die lyn nog hoër. Dit is oombliklik 'n resep vir sukkel. Om die gewig van die mieliebom houer teen te werk kan jy dan die skag se hooflyn bietjie langer maak om die vis die geleentheid te gee om eers die aas te sluk voor hy agter kom iets is nie reg nie.
Slaplyn hengel en die gebruik van die Rietvlei Gly Strop loop ook hand aan hand met mekaar. Omrede die onderste hoek basies aan die hooflyn vas is, gly dit nie, en dit is hier waar die Rietflei Gly Strop die vis die geleentheid bied om 'n entjie met die aas weg te swem, en niksvermoedend te dink dit is net kos, voor hy die gewig van die mieliebom houer voel; maar teen daardie tyd is die hoek reeds klaar gehak.
'n Ander voordeel van die Rietvlei Gly Strop is dat die mieliebom houer afskuif tot teen aan die onderste draaispil (swivel) wanneer 'n vis gevang word op die boonste hoek. Hierdie verskuifing beteken dat die helfde van die strop nie meer rondhang nie en so doende nie so maklik aan iets kan vashak nie.
Waar Kan Ek 'n Rietvley Gly Strop Koop?
Rietvlei Gly Stroppe asook ander karp hengel stroppe kan gekoop word by hierdie wonderlike web-tuiste.